Alternatura comença les activitats en la mar amb la visita al Parc Natural del Cap de Sant Antoni en Caiac
22 de juny 2021

​![Imagen sin texto alternativo.](/media/fvylvjmw/86c-alternatura-kayak.jpg)  
  

​Alternatura comença la temporada d'estiu i les activitats en la mar amb la visita en Caiac al Parc Natural del Cap de Sant Antoni. La ruta, que va tindre lloc dissabte passat 19 de juny, va partir de la platja Les Rotes (Dénia), en direcció cap a la punta del Cap de Sant Antoni, on també van aprofitar el camí per a visitar diverses coves com la Cova Tallada o la cova d'Aigua Dolça.  

Tal com han explicat des de Alternatura, els i les participants a esta activitat van haver d'aprendre a coordinar les tècniques de progressió a bord dels Caiac dobles, sempre assistits i vigilats per monitors experts en la matèria, que a més de vetlar per la seua seguretat, els van mostrar i van explicar tota la biodiversitat marina i terrestre.

Durant tota l'activitat es van complir les mesures de seguretat Covid-19 que marquen les autoritats sanitàries.

El projecte de Alternatura està emmarcat dins de l'Àrea d'Activitat Física i Salut, del departament d'Activitat Física, Salut i Esports de l'Ajuntament de Sagunt, i té com a objectiu promocionar la pràctica esportiva de muntanya i facilitar l'accés de la ciutadania a esta mena d'activitats. La programació es dividix en dues temporades: tardor/hivern i primavera/estiu.

 ​

*   [](http://www.facebook.com/sharer.php?u=https://aytosagunto.es/va/actualitat/alternatura-comenca-les-activitats-en-la-mar-amb-la-visita-al-parc-natural-del-cap-de-sant-antoni-en-caiac/ "Facebook")
*   [](http://twitter.com/share?url=https://aytosagunto.es/va/actualitat/alternatura-comenca-les-activitats-en-la-mar-amb-la-visita-al-parc-natural-del-cap-de-sant-antoni-en-caiac/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/alternatura-comenca-les-activitats-en-la-mar-amb-la-visita-al-parc-natural-del-cap-de-sant-antoni-en-caiac/ "Linked In")
*   [](mailto:?body=https://aytosagunto.es/va/actualitat/alternatura-comenca-les-activitats-en-la-mar-amb-la-visita-al-parc-natural-del-cap-de-sant-antoni-en-caiac/)